
Parlamentul  României

Camera  Deputaţilor

Comisia pentru industrii si servicii

Bucureşti, 23.04.2010                     Nr.23/89/2010

AVIZ

asupra propunerii legislative pentru modificarea alin.(2) al articolului 67 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru învăţământ, ştiinţă, tineret şi sport, cu propunerea legislativă pentru modificarea alin.(2) al articolului 67 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, transmis cu adresa nr.P.L.x162 din 13 aprilie 2010, înregistrată sub nr.23/89 din 14 aprilie 2010.



Propunerea legislativă are ca obiect de reglementare, potrivit Expunerii de motive, modificarea alin.(2) al  art.67 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, pentru corelarea acestui articol cu punctul 16 din anexa la Ordonanţa Guvernului nr.57/2002



Propunerea legislativă a fost respinsă de Senat în şedinţa din 8 martie 2010.



Consiliul Legislativ a avizat favorabil propunerea legislativă cu avizul nr.1275/09.11.2009,  cu observaţii şi propuneri care nu au fost preluate de către iniţiator.



Membrii comisiei au dezbătut proiectul de lege în şedinţa din 21.04.2010. 



În urma dezbaterilor, membrii comisiei au hotărât în unanimitate, să avizeze negativ propunerea legislativă pentru modificarea alin.(2) al articolului 67 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică.



Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

                                                             PREŞEDINTE,

                                                               Iulian Iancu

Expert,

Cristina Bălănescu

